open-index/open-wikipedia-markdown huggingface dataset:
Renato Castellani

**Renato Castellani** (4. syyskuuta 1913 Varigotti, Finale Ligure – 28. joulukuuta 1985 Rooma) oli italialainen elokuvaohjaaja ja käsikirjoittaja. Hänet tunnetaan elokuvan muotokieltä korostavan ”kalligrafisen” tyylin edustajana.

Castellani kasvoi Argentiinassa ja opiskeli arkkitehtuuria Milanon polyteknisessä instituutissa. Vuonna 1936 hän palveli upseerina Afrikassa, jossa hän tutustui elokuvaohjaaja Mario Cameriniin. Palattuaan Italiaan Castellani työskenteli käsikirjoittajana ja apulaisohjaajana muun muassa Camerinin ja Alessandro Blasettin kanssa. Hänen ensimmäinen ohjaustyönsä oli Aleksandr Puškinin novelliin perustuva *Un colpo di pistola* (”Laukaus”, 1942).

Toisen maailmansodan jälkeen Castellani kuvasi joukon neorealistisia elokuvia kuten *[[Rooman auringon alla]]* (*Sotto il sole di Roma*, 1948) ja kuuluisimman elokuvansa *[[Kahdella pennillä toiveita]]* (*Due soldi di speranza*, 1952). Jälkimmäinen voitti Nastro d’argenton ja Cannesin elokuvajuhlien palkinnon. Vuonna 1954 kuvattu Romeon ja Julian versio sai Venetsian elokuvajuhlien kultaisen leijonan. Elokuvissaan *[[Helvetti on irti]]* (*Nella città l’inferno*, 1958) ja *Il brigante* (”Ryöväri”, 1961) Castellani kuvasi kriittisesti italialaista yhteiskuntaa.

Castellanin viimeinen ohjaustyö valkokankaalle oli *Una breve stagione* (”Lyhyt kausi”, 1969). Sen jälkeen hän työskenteli televisiossa, jossa hän teki muun muassa suositun sarjan Leonardo da Vincin elämästä.

## Lähteet
*

### Viitteet

## Aiheesta muualla
* Internet Movie Database: Renato Castellani 
* Elonet: Renato Castellani
Kultarintabulbuli

**Kultarintabulbuli** (*Phyllastrephus xavieri*) on bulbulien heimoon kuuluva varpuslintu.

## Levinneisyys
Kultarintabulbulia tavataan Kamerunissa, Keski-Afrikassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Nigeriassa, Tansaniassa ja Ugandassa. Sitä on kuvattu paikallisesti yleisestä harvinaiseksi. Se on luokiteltu elinvoimaiseksi, koska sen levinneisyysalue on laaja ja kannankehitys vakaa, eikä sen uskota olevan vaarallisen vähälukuinen.

## Lähteet
Luigi Chiarini

**Luigi Chiarini** (20. kesäkuuta 1900 Rooma – 12. marraskuuta 1975 Rooma) oli italialainen elokuvateoreetikko, ohjaaja ja opettaja.

Huomattavana kulttuurihenkilönä tunnettu Chiarini nimitettiin Rooman Kokeellisen elokuvakeskuksen ensimmäiseksi johtajaksi vuonna 1935. Hän oli pitkään vastuussa keskuksen kehityksestä ja sen vuonna 1937 perustetusta lehdestä *[[Bianco e Nero]]*. Vuosina 1952–1955 Chiarini työskenteli myös *[[Rivista del cinema italiano]]n* toimittajana ja vuonna 1961 hänet nimitettiin Pisan yliopiston elokuvatutkimuksen professoriksi. Vuosina 1963–1968 hän toimi Venetsian elokuvajuhlien toimitusjohtajana.

Chiarini on kirjoittanut laajasti elokuvan teoriasta ja käytännöstä. Hänen johtoajatuksenaan on näkemys elokuvasta taiteena sekä teollisuutena. Chiarini on tuottanut harjoitustöitä elokuvakeskuksen opettajan Umberto Barbaron kanssa sekä myös ohjannut eräitä näytelmäelokuvia.

## Lähteet
* 

### Viitteet

## Aiheesta muualla
* 
*
Lehväbulbuli

**Lehväbulbuli** (*Phyllastrephus poliocephalus*) on bulbulien heimoon kuuluva varpuslintu.

## Levinneisyys
Lehväbulbulia tavataan Nigerian itäosissa ja Kamerunin länsiosissa. Sopivissa elinympäristöissä se on yleinen. Laji luokitellaan linvoimaiseksi.

## Elinympäristö
Lehväbulbuli elää vuoristojen sademetsissä. Sitä tavataan 500–1&nbsp;800 tai joskus 2&nbsp;000 metrin korkeudella merenpinnasta, ja se on yleisimmillään 1&nbsp;200–1&nbsp;800 metrin korkeudella.

## Elintavat
Lehväbulbuli käyttää ravinnokseen hyönteisiä, joita se etsii keskikerroksista tai lehvästöstä. Kamerunissa tehtyjen havaintojen mukaan laji pesii marras-huhtikuussa.

## Lähteet
Mustalakkibulbuli

**Mustalakkibulbuli** (*Phyllastrephus lorenzi*) on bulbulien heimoon kuuluva varpuslintu. Sitä pidetään joskus sieppobulbulin alalajina. Mustalakkibulbulia tavataan Kongon demokraattisen tasavallan koillis- ja itäosissa.

## Lähteet
Kerttusbulbuli

**Kerttusbulbuli** (*Phyllastrephus terrestris*) on bulbulien heimoon kuuluva varpuslintu.

## Levinneisyys
Kerttusbulbulia tavataan Afrikan etelä- ja itäosissa. Sen on raportoitu olevan yleinen, vaikkakin joskus paikallinen. Sen kannankehitys on vakaa, ja se on luokiteltu elinvoimaiseksi.

## Lähteet
Oksana Kalašnikova

**Oksana Kalašnikova** (s. 5. syyskuuta 1990 Tbilisi) on georgialainen tennispelaaja. Parhaimmillaan hän on ollut kaksinpelissä WTA-listan sijalla 156 kesäkuussa 2010 ja nelinpelissä sijalla 47 syyskuussa 2013. Hän on voittanut urallaan yhden WTA-turnauksen nelinpelissä.

Junioriurallaan Kalašnikova oli parhaimmillaan maailmanlistan sijalla 11 syyskuussa 2007.

## Lähteet

## Aiheesta muualla

*
*
A Greater Fire

__NOTOC__
**A Greater Fire** on suomalaisen ska/reggae-yhtyeen The Capital Beatin debyyttialbumi. Sen julkaisi Stupido Records 23. syyskuuta 2009.  Levy sai kriitikoilta pääosin positiivisen vastaanoton ja myös kuluttajat löysivät albumin nostaen sen viikolla 40/2009 Suomen virallisen albumilistan sijalle 17. 

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet

## Aiheesta muualla
* Arvostelu Helsingin Sanomien Nyt-liitteessä
Nigerinbulbuli

**Nigerinbulbuli** (*Phyllastrephus baumanni*) on bulbulien heimoon kuuluva varpuslintu.

## Levinneisyys
Nigerinbulbulia tavataan Norsunluurannikolla, Ghanassa, Guineassa, Liberiassa, Nigeriassa, Sierra Leonessa ja Togossa. Laji oli aiemmin huonosti tunnettu, mutta nykyisin se tunnetaan paremmin. Sen on kuitenkin kuvattu olevan harvinainen. Se on kuitenkin luokiteltu elinvoimaiseksi, koska sen kannankehitys on vakaa, eikä lajin uskota olevan vaarallisen vähälukuinen.

## Elinymäristö
Nigerinbulbuli elää metsissä 500–1&nbsp;100 metrin korkeudella merenpinnasta.

## Lähteet
Pikkuviherbulbuli

**Pikkuviherbulbuli** (*Phyllastrephus debilis*) on bulbulien heimoon kuuluva varpuslintu.

## Levinneisyys
Pikkuviherbulbulia tavataan Keniassa, Mosambikissa, Tansaniassa ja Zimbabwessa. Sen on kuvattu olevan yleinen, vaikkakin se on vähenemässä. Vähenemisen ei kuitenkaan vielä uskota vaarantavan lajia, joten se on luokiteltu elinvoimaiseksi.

## Lähteet
Dream Theater (albumi)

**Dream Theater** on yhdysvaltalaisen Dream Theater -yhtyeen albumi, joka julkaistiin 24. syyskuuta 2013. Se on yhtyeen 12:s studioalbumi.

Albumi sijoittui ensimmäisellä listaviikollaan Suomen virallisen listan toiseksi.

## Kappaleet

## Kokoonpano
* James LaBrie – laulu
* John Petrucci – kitara, tuottaja
* John Myung – bassokitara
* Mike Mangini – rummut
* Jordan Rudess – kosketinsoitin
* Richard Chycki – miksaaja

## Arvostelut
* Allmusic: 
* Imperiumi.net: 
* Loudwire: 
* Soundi: 
* Sputnikmusic: 

## Lähteet

## Aiheesta muualla
* Dream Theater discogs.com -sivustolla
*
Sieppobulbuli

**Sieppobulbuli** (*Phyllastrephus icterinus*) on bulbulien heimoon kuuluva varpuslintu.

## Levinneisyys
Sieppobulbulia tavataan laajalla alueella Afrikan länsi- ja keskiosissa. Lajia on kuvattu yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.

## Elinympäristö
Sieppobulbuli elää metsissä 700–1&nbsp;800 metrin korkeudella merenpinnasta. Se elää pienissä parvissa, joissa voi olla myös muita lintulajeja.

## Lähteet
Iryna Burjatšok

**Iryna Burjatšok** (, s. 5. heinäkuuta 1986) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 183 kesäkuussa 2010 ja nelinpelissä sijalla 66 maaliskuussa 2014. Hän on voittanut urallaan kaksi WTA-turnausta nelinpelissä.

## Lähteet

## Aiheesta muualla
*
*
Suomupääbulbuli

**Suomupääbulbuli** (*Phyllastrephus albigularis*) on bulbulien heimoon kuuluva varpuslintu.

## Levinneisyys
Suomupääbulbulia tavataan laajalla alueella Afrikan länsi- ja keskiosissa. Lännessä sen levinneisyysalue yltää Senegaliin, idässä Etelä-Sudaniin ja Ugandaan ja etelässä Angolaan. Lajin on kuvattu olevan yleinen ja runsaslukuinen levinneisyysalueensa joissain osissa, ja harvinainen toisilla alueilla. Sen kannankehitys on vakaa, ja se on luokiteltu elinvoimaiseksi.

## Lähteet
Eric-Campbell

**Eric-Campbell** oli brittiläinen vuosina 1919-1926 valmistettu automerkki. Eric-Campbell-merkin ensimmäinen auto oli kevyt urheiluauto, jossa oli 1,5 litran Coventry-Simplex-moottori ja 105 km/t huippunopeus. 1920-luvulla Eric-Campbell valmisti perinteisiä autoja, joissa oli 13 hv eli 10 kilowatin Anzani-moottori.

## Lähteet
Cars: Cars Collection, Suuri Tietokirja Autoista, osa 12, 1987

## Aiheesta muualla
* 1920 Eric Campbell 10hp car. - Old Classic Cars
Ruskopääbulbuli

**Ruskopääbulbuli** (*Phyllastrephus strepitans*) on bulbulien heimoon kuuluva varpuslintu.

## Levinneisyys
Ruskopääbulbulia tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Sitä on kuvattu yleisestä paikallisesti runsaaksi, vaikkakin sen kannankehitys on laskeva. Vähenemisen ei kuitenkaan vielä uskota vaarantavan lajia, joten se on luokiteltu elinvoimaiseksi.

## Lähteet
Eysink

**Eysink** oli hollantilainen automerkki, jota valmistettiin vuosina 1899–1920. Eysink oli kuitenkin tunnetumpi moottoripyörien valmistaja; niiden valmistus päättyi vuonna 1956. Vuonna 1897 Eysinkin veljekset Amersfoortissa valmistivat auton, jossa oli saksalainen Benz-moottori. Perustettuaan oman tehtaan Eysinkin veljekset valmistivat yksi- ja kaksisylinterisiä kardaanivetoisia autoja; jälkimmäisen teho oli 12 hv eli 8,8 kW.

Myöhemmin Eysink valmisti myös nelisylinterisiä (teholtaan 30 hv eli 22 kW) ja kuusisylinterisiä (40 hv eli 29 kW) autoja. Pikkuauto Bébén tuotanto alkoi 1912 ja loppui 1912. Parhaimmillaan Eysink valmisti 50 autoa vuodessa ja kaikkiaan 400 autoa. 

## Lähteet
Tikkabulbuli

**Tikkabulbuli** (*Phyllastrephus flavostriatus*) on bulbulien heimoon kuuluva varpuslintu.

## Levinneisyys
Tikkabulbulia tavataan Afrikan itä- ja kaakkoisosissa. Etelässä sen levinneisyysalue ulottuu Etelä-Afrikan tasavaltaan ja pohjoisessa Ugandaan. Sen on kuvattu olevan yleinen tai paikallisesti runsaslukuinen, ja sen kannankehitys on vakaa. Laji on luokiteltu elinvoimaiseksi.

## Elintavat
Tikkabulbuli elää metsissä merenpinnan tasosta 3&nbsp;000 metrin korkeuteen asti. Se käyttää ravinnokseen pääasiassa kovakuoriaisia, mutta myös hedelmiä. Se etsii ravintonsa metsän keski- ja yläkerroksista. Tikkabulbuli on äänekäs ja silmiinpistävä laji, joka liikkuu usein pienissä parvissa tai useiden lajien muodostamissa sekaparvissa.

## Lähteet
Spirit (Reckless Loven albumi)

**Spirit** on Reckless Love-yhtyeen kolmas albumi, joka julkaistiin 30. elokuuta 2013. Se debytoi Suomen virallisen listan kolmannella sijalla.

Ensimmäinen singlelohkaisu, ”Night On Fire”, julkaistiin 26. huhtikuuta 2013. Toiseksi singleksi valittu albumin 10. kappale ”So Happy I Could Die” julkaistiin 23. elokuuta 2013 saman aikaisesti kappaleen musiikkivideon kanssa.

Spinefarm Records julkaisi albumin Englannissa 2. syyskuuta 2013. Julkaisussa on mukana bonuskappaleena ”Die Hard”-kappale.

## Kappaleet

## Arvostelut
* Desibeli.net: 
* Hifimaailma: *positiivinen*
* Soundi: 

## Lähteet
Vaaleaviherbulbuli

**Vaaleaviherbulbuli** (*Phyllastrephus fulviventris*) on bulbulien heimoon kuuluva varpuslintu.

## Levinneisyys
Vaaleaviherbulbulia tavataan Angolassa, Kongon demokraattisessa tasavallassa ja Gabonissa. Lajin ei ole kuvattu olevan harvinainen, mutta sen runsaus on epäselvä. Kuitenkin sen kannankehitys on vakaa, ja se on luokiteltu elinvoimaiseksi.

## Lähteet
Hurrikaani Baker

**Hurrikaani Baker** oli vuoden 1950 Atlantin hurrikaanikauden toinen trooppinen myrsky. Se syntyi Leewardsaarten itäpuolella ja voimistui hurrikaaniksi 20. elokuuta jolloin se ylitti Antiguan. Sieltä Baker jatkoi matkaana pohjoisluoteeseen ja heikkeni, niin että Puerto Ricossa se oli enää trooppinen myrsky. Ylitettyään Kuuban 25. elokuuta se voimistui uudelleen ja saavutti jälleen hurrikaanin voiman Meksikonlahdella. Voimakkaimmillaan se oli Alabaman eteläpuolella mutta heikkeni ennen rantautumistaan Alabamaan.

Bakerin sateet aiheuttivat satovahinkoja Alabamassa ja Floridassa. Hurrikaaniin havaittiin liittyneen kaksi tornadoa, jotka tuhosivat kiinteistöjä. Puuskaisia tuulia koettiin sisämaassakin, ja Birminghamissa yksi ihminen sai surmansa ja kaksi loukkaantui jäätyään myrskyn irroittaman virtajohdon alle.

## Lähteet
Robert Erik Lagus

**Robert Erik Lagus** (12. toukokuuta 1827 Turku – 25. helmikuuta 1863 Montpellier, Ranska) oli suomalainen juristi.

Laguksen vanhemmat olivat professori Wilhelm Gabriel Lagus ja Hedvig Maria af Tengström. Hän kävi Porvoon lukiota ja pääsi ylioppilaaksi 1845. Lagus opiskeli Helsingin yliopistossa valmistuen filosofian kandidaatiksi ja maisteriksi 1850, lisensiaatiksi 1852 ja tohtoriksi 1853. Toimittuaan lyhyen aikaa opettajana hän ryhtyi opiskelemaan oikeustiedettä ja valmistui molempien oikeuksien kandidaatiksi 1855. Lagus auskultoi Turun hovioikeudessa ja sai varatuomarin arvon 1857. Hän valmistui sitten molemoien oikeuksien lisensiaatiksi 1859 ja tohtoriksi 1860. Lagus toimi vuodesta 1860 Helsingin yliopiston siviilioikeuden ja roomalaisen oikeuden dosenttina.

Vuonna 1862 Lagus lähti opintomatkalle Ranskaan. Hän kuoli matkan aikana helmikuussa 1863 Montpellier’ssa.

## Teoksia
* *Om oäkta barns rättsförhållande till familjen*. 1858
* *Utkast till revision af läran om naturliga barns rätt från ståndpunkten af nu gällande lagar*. 1859
* *Juridiska afhandlingar och uppsatser*. Ilmestyi 4 vihkona 1859–1861
* *Juridiskt album*. Ilmestyi 4 vihkona 1861–1862

## Lähteet
*  Luettu 31.7.2013.
* Hakusana Robert Erik Lagus Nordisk familjebok-tietosanakirjassa
EDM

**EDM** tai **Edm** voi tarkoittaa seuraavia:

* EDM, *electronic dance music*, elektroninen tanssimusiikki
* EDM, *[[Énergie du Mali]]*, Malin kansallinen sähköyhtiö
* EDM, *Euclidean distance matrix*, euklidinen etäisyysmatriisi
* Edm, VR:n kaksikerroksinen makuuvaunutyyppi
*EDM, *electrical discharge machining*, kipinätyöstö (mm. uppo- ja lankakipinätyöstö).
Tangutit

**Tangutit** (*Tangyud*) ovat tiibetiläissukuinen kansa, joka oli lähtöisin 200-luvulta nykyisen Qinghain maakunnan alueelta Kiinasta. Heidän valtakuntansa tunnetaan yleisesti nimellä Läntinen Xia (Xixia, 1038—1227), joka hallitsi nykyisten Gansun, Shaanxin ja Ningxian maakuntien alueita. 

## Lähteet

## Aiheesta muualla
* Encyclopedia Britannica - Britannica.com
Demagnetointi

**Demagnetointi** on magneettisuuden poistamista eli magneettisen kappaleen muuttamista ei-magneettiseksi. Demagnetisoinnin voi suorittaa esimerkiksi kuumentamalla haluttua kappaletta tai vaihtomagneettikentän avulla.

Demagnetointia voidaan käyttää tiedon hävittämiseen magneettinauhoilta.

Osa merimiinoista aktivoituu laivan magneettisuuden perusteella.  Tämän välttämiseksi sodan aikana laivoja demagnetoitiin Suomessakin Lonnan saarella. Tarve jatkui sodan jälkeenkin 1960-luvulle saakka kunnes merimiinat oli saatu raivatuksi.

## Lähteet
Anthony Guttig

**Anthony Guttig** (s. 30. lokakuuta 1988 Dijon, Ranska) on ranskalainen uransa lopettanut jääkiekkoilija. Hän oli pelipaikaltaan laitahyökkääjä, mutta osaa pelata myös keskellä. Guttig pelasi urallaan myös Ruotsissa ja Suomessa.

## Ura
### Seuraura
Guttig on Ducs de Dijonin kasvatti, mutta hän pelasi myöhempinä juniorivuosinaan myös Phénix de Reimsissä. Guttig palasi Dijoniin kaudeksi 2006–2007, jolloin hän pelasi tulokaskautensa Ligue Magnusissa tehden 26 runkosarjaottelussa tehot 1+2=3 sekä seitsemässä playoff-ottelussa kaksi syöttöpistettä. Kaudella 2008–2009 Guttig oli Dijonin kolmanneksi paras pistemies tehoilla 10+12=22. Hänet palkittiin kauden päätteeksi Ligue Magnusin kauden parhaana nuorena pelaajana Trophée Jean-Pierre Graffilla.

Kaudella 2009–2010 Guttig nousi Dijonin kapteenistoon. Kaudella 2011–2012 hän teki Ligue Magnusin yhden kauden piste-ennätyksensä tehoilla 22+19=41, joilla Guttig oli joukkueen toiseksi paras maalintekijä ja kolmanneksi paras pistemies. Hän sijoittui koko sarjan maalipörssissä toiseksi edellään vain joukkuetoveri Yanick Riendeau sekä pistepörssissä kuudenneksi. Guttig palkittiin kauden päätteeksi Ligue Magnusin parhaana ranskalaispelaajana Trophée Albert Hasslerilla. Hän voitti myös French Cupin.

Kaudeksi 2012–2013 Guttig siirtyi Ruotsin toiseksi korkeimmalle sarjatasolla HockeyAllsvenskanin Mora IK:hon. Hän pelasi joukkueessa 19 ottelua tehden vain tehot 2+2=4 ja edusti myös kolmen ottelun verran Moran J20-joukkuetta. Marraskuussa 2012 Guttig jätti Moran ja siirtyi sarjatasoa alemmas Ruotsin I-divisioonan Tranås AIF:ään. Kaudeksi 2013–2014 hän haki try-outin kautta paikkaa Mestis-joukkue Kajaanin Hokista. Guttig sai noin viikon mittaisen koejakson päätteeksi sopimuksen joukkueeseen. Hän oli tehoilla 20+32=52 Hokin toiseksi paras pistemies Teemu Virtalan jälkeen ja jakoi koko Mestiksen pistepörssin seitsemännen sijan TuTon Tuukka Pulliaisen kanssa. Guttig oli joukkueen paras pistemies, maalintekijä ja syöttäjä myös kevään 2014 pudotuspeleissä tehoilla 5+9=14.

Guttig siirtyi kaudeksi 2014–2015 vuoden mittaisella sopimuksella Mikkelin Jukureihin. Hän oli joukkueen toiseksi paras pistemies Oula Palveen jälkeen tehoilla 13+29=42, joilla Guttig jakoi Mestiksen pistepörssin yhdeksännen sijan JYP-Akatemian Samu Markkulan kanssa. Kevään 2015 pudotuspeleissä hän oli Jukureiden paras pistemies ja syöttäjä tehoilla 6+8=14. Guttig jakoi myös koko Mestiksen pudotuspelien maalipörssin voiton kolmen muun pelaajan kanssa. Hän voitti kauden päätteeksi Mestiksen-mestaruuden ja palkittiin pudotuspelien parhaana pelaajana Håkan Hjerpe  -palkinnolla.

Kaudeksi 2015–2016 Guttig siirtyi 1+1-vuotisella sopimuksella SM-liigan nousijajoukkue KooKoohon. Hän pelasi kauden aikana pitkälti loukkaantumisten vuoksi vain 36 runkosarjaottelua tehden niissä tehot 3+5=8. Joulukuussa 2016 Guttig palasi loppukauden 2016–2017 kattavalla sopimuksella kotimaahansa Ducs de Dijonin riveihin.

### Maajoukkueura
Guttig edusti Ranskaa MM-kilpailuissa vuosina 2012, 2013, 2014 ja 2015. Hän pelasi myös alle 20-vuotiaiden I-divisioonan MM-kilpailuissa vuonna 2008.

## Tilastot

## Lähteet
*
*

### Viitteet
Chen Ruolin

**Chen Ruolin** (kiin. 陳若琳; s. 12. joulukuuta 1992 Nantong, Kiina) on kiinalainen uimahyppääjä ja viisinkertainen olympiavoittaja. Chenistä tuli olympiakisojen kaksinkertainen mestari 15-vuotiaana, kun hän voitti kullan 10 metrin naisten kerroshypyissä sekä yksilö- että parikilpailussa, parinaan Wang Xin. Neljä vuotta myöhemmin Lontoossa hän toisti saman. Rion olympialaisissa 2016 hän voitti kultaa parikilpailussa parinaan Liu Huixia.

Shanghaissa järjestetyissä uinnin MM-kilpailuissa 2011 Chen voitti jälleen kaksi kultaa 10 metrin kilpailuista, parinaan Wang Hao. Kaksoismestaruuden voittaneesta Chenistä tuli ensimmäinen kiinalainen naisuimahyppääjä, joka on onnistunut voittamaan kultaa kaikista kerroshypyistä olympialaisissa, maailmancupissa ja MM-kisoissa.

kansainvälisen uimaliitto (FINA) on valinnut hänet vuoden naisuimahyppääjäksi 2010, jolloin palkinto jaettiin ensimmäistä kertaa.

## Lähteet

## Aiheesta muualla
* Profiili Sports Reference -sivustolla
Jukka-Pekka Kauhanen

**Jukka-Pekka Kauhanen** (s. 19. joulukuuta 1963 Kerava) on suomalainen raviohjastaja, -valmentaja ja hevoskasvattaja. 

Hän on vuonna 1983 alkaneella urallaan ajanut yli 12 000 ravilähtöä ja saavuttanut niissä vuoden 2023 kesäkuun loppuun mennessä yli 1 400 voittoa. Uransa 1000. voiton Kauhanen ajoi Vieremällä juhannuksena 2012. Kauhanen asuu Iisalmessa.

Valmentajana ja kasvattajana hänet tunnetaan erityisesti Kauhasen perheen omistaman Dahlia-tallin hevosista. Niistä tunnetuimmat ovat kolminkertainen ravikuningas Santeri Dahlia, sekä kansainvälisestikin menestyneet lämminveriset Jexpress Dahlia ja Josef Dahlia. Jexpress Dahlia voitti Jorma Kontion ajamana Euroopan raviliiton UET:n suurimman nelivuotiskilpailun UET Grand Prix'n vuonna 1992 kaikkien aikojen ensimmäisenä suomalaishevosena.

Jukka-Pekka Kauhanen on toiminut myös Suomen Ravivalmentajat ry:n puheenjohtajana. Hänen pikkuveljensä Sami Kauhanen on entinen Suomen Hippoksen ja vuodesta 2022 Suomen Jääkiekkoliiton toimitusjohtaja.

## Suurkilpailuvoittoja
### Ohjastajana
*Kasvattajakruunu – Jexpress Dahlia (1992), Josef Dahlia (1993), Cap Nette (2002), Boy Robertto (2005), Geena Dahlia (2008)
*Seinäjoki-ajo – Josef Dahlia (1997, 1998)
*Ravikuningas – Santeri Dahlia (2001, 2002, 2005)
*Kylmäverihevosten Suur-Hollola-ajo – Santeri Dahlia (2002)
*Suomenhevosten Kriterium – Leevi Dahlia (2004)
*Pikkukunkku – Gustav Dahlia (2011)
### Valmentajana
*Kriterium – Jexpress Dahlia (1991)
*UET Grand Prix – Jexpress Dahlia (1992)
*Suur-Hollola-ajo – Josef Dahlia (1996)  

## Lähteet
*Suomen Hippoksen tilastot

### Viitteet
Timo Wårell

**Timo Wårell**, o.s. **Vainikainen**, (1957 – 5. heinäkuuta 2010 Malaga) oli suomalainen terveysvalistaja ja AIDS-aktivisti.

Wårellilla todettiin HIV-tartunta vuonna 1990, jonka jälkeen hän tuli puolisonsa kanssa julkisuuteen ensimmäisinä HIV-tartunnan saaneina suomalaisina. Ravintola-alalla työskennellyt Wårell jäi sairauseläkkeelle vuotta myöhemmin ja aloitti valistustyön tuolloin vielä suhteellisen uudesta ja tuntemattomasta sairaudesta. Hän esiintyi puolisonsa kanssa lukuisissa televisio-ohjelmissa ja lehtihaastatteluissa sekä kiersi ympäri maata Aids-tukikeskuksen järjestämissä tilaisuuksissa.

Vuonna 1992 Wårell julkaisi kirjan *Aidsin kasvot – Timpan ja Joken tarina*. Auroran sairaalan tukiyhdistys myönsi hänelle vuonna 1996 palkinnon HIV-potilaiden hyväksi tehdystä työstä.

## Lähteet
* 

### Viitteet
Teuvo Jokela

**Teuvo Jokela** on suomalainen baritoni, joka on levyttänyt virsiä.

## Diskografia
* Kauneimmat virtemme, Fazer Finnlevy (1982)
* Soi kiitoksein (2008)

## Lähteet
Stemma-Kuoro

**Stemma-Kuoro** on suomalainen Suomen Työväen Musiikkiliiton edustuskuoro.

## Diskografia
* *Syttykää sydämet*, Fazer Finnlevy (1982)
* *Konsertoimassa*, (1986)
* *Ilojani laulan*, (1993)
* *Risainen elämä Juice Leskisen lauluja a cappella*, (2000)

## Lähteet

## Aiheesta muualla
*
Bolognini

**Bolognini** on muun muassa seuraavien henkilöiden sukunimi:

* Danio Bolognini (1901–1972), italialainen katolinen piispa
* Mauro Bolognini (1922–2001), italialainen elokuvaohjaaja ja käsikirjoittaja
Lucky Star (kappale)

**Lucky Star** on yhdysvaltalaisen pop-laulaja Madonnan kappale hänen samannimiseltä debyyttialbumilta. Kappaleen julkaisi Sire Records 8. syyskuuta 1983 albumin neljäntenä singlenä. Kappale on myös mukana hänen kahdella kokoelma-albumillaan, ''The Immaculate Collectionilla'' ja ''Celebrationilla''. "Lucky Starin" sanoitti Madonna ja tuotti Reggie Lucas. Nauhoituksen aikaan Madonna ei ollut kuitenkaan kovin vakuuttunut Lucasin versiosta. Hän kutsui senaikaisen poikakaverinsa, John "Jellybean" Benitezin remiksaamaan raitaa, jotta tämä vastaisi Madonnan ideoita.

Kokeneet ja uudet kriitikot molemmat yllättyivät kappaleen johdannollisesta ja toiveikkaasta tanssimusiikista. "Lucky Starista" tuli Madonnan ensimmäinen viiden parhaan joukkoon yltänyt kappale Billboard Hot 100 -listalla, kun se ylsi 4. sijalle, ja siitä tuli samalla hänen ensimmäinen singlensä, joka oli kymmenen parhaan joukossa yhtäjaksoisesti 16 viikkoa. Siitä oli jo tullut valmiiksi Madonnan ensimmäinen kärkisijan saavuttanut single Billboardin tanssikappalelistalla, kun se pääsi aiemman singlen, "Holidayn" rinnalla listan huipulle.

Musiikkivideolla Madonna tanssii muiden tanssijoiden kanssa valkoisen taustan edessä. Madonna on esittänyt kappaleen lukuisissa live-esiintymisissä, viimeksi "Confessions Tourilla" vuonna 2006. Lukuisat artistit ovat versioineet kappaleen.

## Kappalelista
;7" single
#
#

;EU/UK 12" single
#
#

;US 12" promo single
#
#

;Germany / UK CD Maxi Single (1995)
#
#

## Listasijoitukset

## Lähteet
Wahlgren

**Wahlgren** on muun muassa seuraavien henkilöiden sukunimi:

* Anna Wahlgren (1942−2022), ruotsalainen kirjailija
* Benjamin Wahlgren Ingrosso (s. 1997), ruotsalainen laulaja
* Bianca Wahlgren Ingrosso (s. 1994), ruotsalainen bloggaaja
* Jussi Wahlgren (1952−2021), suomalainen näyttelijä, kirjailija
* Kari Wahlgren (s. 1977), yhdysvaltalainen ääninäyttelijä
* Karl Wahlgren (1853–1894), suomalainen kirjailija
* Otto Wahlgren (1927–2022), suomalainen tietekniikan tutkija ja professori
* Pernilla Wahlgren (s. 1967), ruotsalainen laulaja, näyttelijä ja tv-juontaja
* Saara Wahlgren (s. 1993), suomalainen koripalloilija ja urheiluselostaja
* Väinö B. Wahlgrén (1922–1994), suomalainen yrittäjä ja yritysjohtaja, teollisuusneuvos.
Taylor Townsend

**Taylor Townsend** (s. 16. huhtikuuta 1996 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 57 huhtikuussa 2024. 

Townsend pääsi jo 15-vuotiaana Yhdysvaltain avointen nelinpelissä kolmannelle kierrokselle Jessica Pegulan kanssa vuonna 2011. Junioreiden maailmanlistalla hän saavutti ykkössijan huhtikuussa 2012. Vuoden 2012 Australian avoimissa hän voitti sekä junioreiden kaksin- että nelinpeliturnaukset. Samana vuonna hän voitti myös Wimbledonin ja Yhdysvaltain avointen nelinpelit. Ranskan avoimissa 2014 hän ylsi naisten kaksinpelissä kolmannelle kierrokselle, mikä on edelleen hänen paras aikuisten Grand Slam -turnausten kaksinpelisaavutuksensa. Tuolloin hän voitti ensimmäisellä kierroksella Vania Kingin ja toisella kierroksella 20:nneksi sijoitetun Alizé Cornetin mutta hävisi sitten 14:nneksi sijoitetulle Carla Suárez Navarrolle.

Naisten nelinpelissä Townsend voitti 2024 parinsa Kateřina Siniakován kanssa Wimbledonin tennisturnauksen. Sekanelinpelissä Townsend on yltänyt välieriin Yhdysvaltain avoimissa 2014 ja 2023 .

## Lähteet

 

## Aiheesta muualla
*
*
Johan Magnus Krook

**Johan Magnus Krook** (12. maaliskuuta 1760 Turku – 15. tammikuuta 1828 Helsinki) oli suomalainen lakimies, jonka ura huipentui senaatin oikeusosaston jäsenyyteen. Hän aloitti opiskelun Turun akatemiassa 1775 ja pääsi auskultantiksi Turun hovioikeuteen 1777. Krook valittiin 1778 hovioikeuden ylimääräisen kanslistin virkaan, 1780 varanotaariksi ja 1784 hän sai varatuomarin arvon. Samana vuonna hänet nimitettiin Savon ja Karjalan läänin lääninsihteeriksi ja 1792 hänelle myönnettiin laamannin arvo.

Vuonna 1793 Krook nimitettiin Vaasan ja Oulun lakikunnan laamanniksi ja 1811 hänet kutsuttiin jäseneksi hallituskonseljin oikeusosastoon, joka oli korkeimman oikeuden varhainen edeltäjä. Valtioneuvoksen arvon hän sai 1817 ja todellisen valtioneuvoksen arvon 1822. Vuonna 1826 hän vaihtoi virkaa vävynsä Carl Arved Krabben kanssa ja siirtyi hovioikeudenneuvokseksi Vaasan hovioikeuteen. Hovioikeuden virasta huolimatta Krook pysyi oikeusosaston jäsenenä kuolemaansa saakka.

Johan Magnus Krookin isä oli Etelä-Suomen lakikunnan laamanni, hovioikeudenneuvos ja lakitieteentohtori Carl Krook (1723–1776) ja äiti Vendla Charlotta Cedermarck (1736–1782). Äidin isä oli myös oikeusoppinut, sillä hän oli Turun hovioikeuden hovioikeudenneuvos Nicolaus Magnus Sternell, jonka sukunimenä aateloinnin jälkeen oli Cedermarck.

Johan Magnus Krook avioitui 1785 Agatha Lagerborgin (1761–1797) kanssa. Puoliso oli Turun hovioikeuden varapresidentin Carl Lagerborgin tytär. Krookin toinen vaimo (vuodesta 1803) oli Gustava Fredensköld (1772–1828), jonka isä oli Turun hovioikeuden hovioikeudenneuvos Nils Hasselbom, aateloituna Fredensköld.

## Lähteet
Lippo Koivujuuri

**Lippo Koivujuuri** (3. heinäkuuta 1942 Helsinki – 13. syyskuuta 2000 Helsinki) oli suomalainen laulaja, jonka yksi tunnettu kappale on ”Asematunnelin Anneli”.

## Diskografia
* Lippo Koivujuuri (1973)
* Tavallinen suomalainen mies, Fazer Finnlevy (1977)
* Köyhät on aina yksinään (1982)
## Lähteet

## Aiheesta muualla
*
Allie Kiick

**Alexandra ”Allie” Kiick** (s. 30. kesäkuuta 1995 Fort Lauderdale, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 136 syyskuussa 2014. Hän on voittanut urallaan neljä ITF-turnausta kaksinpelissä.

Junioreiden maailmanlistalla Kiick oli parhaimmillaan sijalla 14 huhtikuussa 2012.

Kiick ilmoitti Twitterissä elokuussa 2015, että hänellä on melanooma.

## Lähteet

## Aiheesta muualla
*
*
Kickstarter

**Kickstarter** on yhdysvaltalainen joukkorahoituspalvelu, joka keskittyy erityisesti luovien projektien vastikkeelliseen joukkorahoitukseen. Sen kautta on pantattu yhteensä yli miljardi dollaria. Yhdysvalloissa ja Isossa-Britanniassa sijaitsevat yksityishenkilöt tai yritykset voivat hakea projektilleen rahoitusta Kickstarterin kautta.

## Lähteet
Kim Amb

**Kim Oscar Amb** (s. 31. heinäkuuta 1990 Solna) on ruotsalainen keihäänheittäjä. Hänen seuransa on Bålsta IK. 

Alle 20-vuotiaiden MM-kilpailuissa Puolan Bydgoszczissa 2008 Amb karsiutui loppukilpailusta heitettyään 67,59 metriä. Hän sijoittui neljänneksi alle 23-vuotiaiden EM-kilpailuissa 2011. Helsingin EM-kilpailuissa 2012 Amb sijoittui seitsemänneksi. Lontoon olympialaisissa 2012 hän karsiutui tuloksella 78,94 jäätyään 18:nneksi. Moskovan MM-kilpailuissa 2013 Amb sijoittui finaalissa kymmenenneksi heitettyään 78,91 metriä.

Timanttiliigan kilpailussa Shanghaissa 18. toukokuuta 2014 Amb sijoittui toiselle sijalle tuloksella 84,14 m. Zürichin EM-kilpailuissa 2014 hän jäi karsinnassa ilman tulosta. Pekingin MM-kilpailuissa 2015 Amb oli yhdestoista tuloksella 78,51. Amsterdamin EM-kilpailuissa 2016 hän oli seitsemäs tuloksella 79,36. Hän karsiutui loppukilpailusta Rio de Janeiron olympialaisissa 2016. Dohan MM-kilpailuissa 2019 hän sijoittui kahdeksanneksi tuloksella 80,42. Vuodelle 2021 siirretyissä Tokion olympialaisissa hän oli yhdestoista. Eugenen MM-kilpailut 2022 hän joutui jättämään väliin loukkaantumisen vuoksi.

Ambin ennätys on 25. heinäkuuta 2020 Zweibrückenissä Saksassa heitetty 86,49 metriä.

## Kausien parhaat heitot
* 2007 – 62,78 Göteborg, 8. syyskuuta
* 2008 – 69,34 Bergen, 16. elokuuta
* 2009 – 66,06 Göteborg, 26. kesäkuuta
* 2010 – 77,81 Helsinki, 28. elokuuta
* 2011 – 80,09 Gävle, 13. elokuuta
* 2012 – 81,84 Växjö, 25. toukokuuta
* 2013 – 84,61 Zagreb, 3. syyskuuta
* 2014 – 84,14 Shanghai, 18. toukokuuta
* 2015 – 82,40 Söderhamn, 9. elokuuta
* 2016 – 84,50 Tampere, 4. syyskuuta
* 2017 – 82,02 Ventspils, 3. kesäkuuta
* 2018 – 77,13 Eskilstuna, 25. elokuuta
* 2019 – 86,03 Karlstad, 1. syyskuuta
* 2020 – 86,49 Zweibrücken, 25. heinäkuuta
* 2021 – 82,40 Tokio, 4. elokuuta

## Lähteet
*
*Diamond League: Kim AMB

### Viitteet

## Aiheesta muualla
*Kim Ambin kotisivut
Timothée Bodika Mansiyai

**Timothée Bodika Mansiyai** (s. 1. tammikuuta 1962 Kinshasa) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1990. Hän liittyi vuonna 1993 sulpisiaaneihin. Hänet nimitettiin 2. helmikuuta 2012 Kinshasan vihkipiispaksi sekä Naieran titulaaripiispaksi, ja piispaksi vihkiminen seurasi 15. huhtikuuta. Pääkonsekraattorina toimi Laurent Monsengwo Pasinya, jota avustivat José Moko Ekanga ja Philippe Nkiere Keana.

## Lähteet
Magical Ring

**Magical Ring** on irlantilaisen folk- ja folkrock- yhtye Clannadin seitsemäs studioalbumi vuodelta 1983. Albumilla on sekä iirin että englanninkielsiä lauluja, jotka ovat yhtä lukuun ottamatta yhtyeen jäsenten tekemiä tai traditionaalisia. Albumin tunnetuin kappale on  "Theme from Harry's Game".

## Kappaleet
#Theme from Harry's Game (P.Ó'Braonáin) 2:30
#Tower Hill (P.Ó'Braonáin) 3:51
#Seachrán Charn tSiail (Trad.Arr:Clannad) 2:20 
#Passing Time (P.Ó'Braonáin-C.Ó'Braonáin) 3:44
#Coinleach Glas an Fhómhair (Trad.Arr:Clannad) 5:57
#I See Red (Jim Rafferty)
#Tá Mé Mo Shuí (Trad.Arr:Clannad) 3:13
#Newgrange (C.Ó'Braonáin) 4:03
#The Fairy Queen (Trad.Arr:Clannad) 2:40
#Thíos Fá'n Chósta (P.Ó'Braonáin-C.Ó'Braonáin-P.Ó'Dúgaín)

## Kokoonpano
Nimet ovat niiden iiriläisessä muodossa (Ó' Braonáin = Brennan, Ó' Dúgáin = Duggan)

*Ciarán Ó' Braonáin – basso, kitara, kosketinsoittiimet, laulu
*Máire Ní Bhraonáin – laulu, harppu
*Pól Ó' Braonáin – huilu, kitara, lyömäsoittimet, laulu
*Noel Ó' Dúgáin – kitara, laulu
*Pádraig Ó' Dúgáin – kitara, laulu

## Vierailevat muusikot
*James Delaney - kosketinsoittimet, syntetisoijat
*Charlie Morgan - rummut
*Frank Ricotti - lyömäsoittimet
*Alan Dunn - haitari
*Ed Deane - sähkökitarasoolo

Albumin tuotti Richard Dodd ja äänittäjinä toimivat Dodd ja Austin Ince. "Theme from Harry's Game" on tehty Dublinissa Windmill Lane - studiossa. Muutoin nauhoitukset ja miksaukset on tehty Lontoossa Nova - studiossa.

## Ulkoasu
*Kannen suunnittelu - Rob O'Connor
*Kannen kuvat Nick Yates, yhtyeen kuva Gered Mankowitz

## Lähteet
Clannad - Magical Ring RCA ND 71473
### Viitteet
Philippe Nkiere Keana

**Philippe Nkiere Keana** CICM (21. helmikuuta 1938 – 6. marraskuuta 2024) oli kinshasankongolainen roomalaiskatolinen piispa. Hänet vihittiin papiksi 2. elokuuta 1965 ja nimitettiin Bondon koadjuuttoripiispaksi 15. huhtikuuta 1991. Piispaksi vihkiminen seurasi 6. tammikuuta 1992. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac. 

Nkiere Keanasta tuli 13. marraskuuta 1992 Bondon piispa. 27. heinäkuuta 2005 hän sai nimityksen Inongon piispaksi. Hän jäi eläkkeelle vuonna 2018.

## Lähteet
Dmitri Tarabin

**Dmitri Sergejevitš Tarabin** (ven. *Дмитрий Сергеевич Тарабин*, s. 29. lokakuuta 1991 Berliini) on moldovalaislähtöinen venäläinen keihäänheittäjä. Hän muutti Moskovaan opintojen perässä 2009 ja sai Venäjän kansalaisuuden samana vuonna. Venäjän edustusoikeus kansainvälisissä kilpailuissa myönnettiin hänelle heinäkuussa 2010.

## Ura
Tarabin voitti vuonna 2010 alle 20-vuotiaiden MM-pronssia ja vuonna 2011 alle 23-vuotiaiden EM-pronssia. 2011 hän pääsi edustamaan maataan uransa ensimmäisissä aikuisten arvokilpailuissa. Tuloksena oli Daegun MM-finaalin kymmenes sija. Vuonna 2013 Tarabin voitti Kesäuniversiadien keihäänheiton kotimaansa kamaralla ja voitti lajin myös joukkue-EM-kilpailujen Superliigassa samana vuonna.

Tarabinin henkilökohtainen ennätys on 88,84 metriä, jonka hän heitti maansa mestaruuskilpailuissa Moskovassa 24. heinäkuuta 2013. Tarabin saavutti Moskovan MM-kilpailuissa pronssia tuloksella 86,23&nbsp;m. Hän ohitti viimeisellä kierroksella Kenian Julius Yegon, joka heitti maansa ennätyksen tuloksella 85,40.

## Yksityiselämä
Tarabin on naimisissa keihäänheiton maailmanmestarin Marija Abakumovan kanssa. Heidät vihittiin lokakuussa 2012.

## Lähteet

## Aiheesta muualla
*
Karelia-puhallinorkesteri

**Karelia-puhallinorkesteri** on Helsingissä toimiva puhallinorkesteri, *.

==Historiaa==
Karelia-puhallinorkesteri perustettiin [[Viipuri]]ssa 1908 seitsikkona nimellä *Viipurin rautatieläisten soittokunta*. Sen jäsenet liittyivät Viipurin suojeluskunnan soittokuntaan, joka toimi talvisodan syttymiseen saakka. Soittokunnan soittimet ja nuotisto onnistuttiin pelastamaan junavaunussa Helsinkiin.

Sotien jälkeen kapellimestari [[Vilho Aalto (kapellimestari)|Vilho Aalto]] perusti viipurilaisten soittajatovereidensa kanssa Helsingin Rautatieläisten Soittokunnan, joka käytti myös nimeä Pääkaupungin Karjalaisten Soittokunta. Aluksi käytännössä vain esiintymisasu oli erilainen. 1950-luvulla orkesterissa oli jopa noin 30 soittajaa ja ohjelmistossa yli 900 kappaletta. Vuonna 1960 rautatieläisten ja karjalaisten välit viilenivät ja soittokunnat erkanivat.

Karjalaissoittokunta jatkoi harjoittelua [[Kesko]]n tiloissa Katajanokalla, ja 1960-luvun lopulla poistettiin vaatimus, että jäsenten piti olla syntyperäisiä karjalaisia. Vuonna 1968 orkesterin puheenjohtajaksi tuli [[tuuba]]nsoittaja ja sovittaja Jussi Valto, ja 1974 uudeksi kapellimestariksi valittiin Raimo Voutilainen. Pian soittokunta muutti Käpylän uuteen [[Karjalatalo]]on, jossa esiintymisiä oli suunnilleen viikoittain. Orkesteri esiintyi myös radiossa ja alkoi tehdä äänilevyjä. Vuonna 1979 otettiin käyttöön esiintymisnimi Karelia-puhallinorkesteri, mutta virallinen nimi on yhä Pääkaupungin Karjalaisten Soittokunta.

Vuonna 1986 kapellimestariksi tuli [[Ossi Runne]], ohjelmisto laajeni viihdemusiikin suuntaan ja orkesterin kokoa kasvatettiin noin kahdestakymmenestä yli kolmeenkymmeneen. Esiintymismatkoja tehtiin Yhdysvaltoihin, Espanjaan ja Unkariin. Vuodesta 1997 Karelian soittajista ja reserviläismuusikoista muodostui Päämajan soittokunta, joka esiintyy maanpuolustushenkisissä tilaisuuksissa.

Vuonna 2003 Ossi Runne vetäytyi kapellimestarin toimesta ja Jussi Valto kuoli. Uudeksi kapellimestariksi kutsuttiin [[Tom Bildo]], jonka johdolla Kareliasta on tullut noin 40 soittajan *symphonic band''. Vuodesta 2008 kapellimestarina on Tom Bildon kanssa vuorotellut Heino Koistinen. 

## Diskografia
* Nitrodisko, (1977)
* Messinki on rautaa, (1979)
* Torvi soi ja trumpu pauhaa, (1979)
* Valssimuistoja, (1981)
* Puhallinviihteen toivekonsertti, (1983)
* Hei Karjalasta., (1985)
* Ikiviihdettä, (1987)
* Tempo di tango, (1990)
* Valkea joulu, (1990)
* Suomi-marssi, (1992)
* Ossi, (1994)

## Lähteet

## Aiheesta muualla
* Kotisivu
* 
*
Sisko Poikkipuoli

**Sisko Kaarina Poikkipuoli** (s. 10. tammikuuta 1936) on suomalainen säveltäjä, sanoittaja ja laulaja, joka teki yhden pitkäsoiton Fazer Finnlevy -levymerkille.

## Diskografia
* *Kevätkaipaus* (1981)

## Lähteet

## Aiheesta muualla
*
Pablo Virgilio Siongco David

**Pablo Virgilio Siongco David** (s. 2. maaliskuuta 1959) on filippiiniläinen roomalaiskatolinen piispa. Hänet vihki papiksi San Fernandon arkkihiippakuntaan Oscar V. Cruz 12. maaliskuuta 1983. Hänet nimitettiin San Fernandon vihkipiispaksi sekä Guardialfieran titulaaripiispaksi 27. toukokuuta 2006, ja piispaksi vihkiminen seurasi 10. heinäkuuta. Pääkonsekraattorina toimi Gaudencio Borbon Rosales, jota avustivat Paciano Basilio Aniceto ja Angel N. Lagdameo.

## Lähteet
Auloppikalat

**Auloppikalat** (Aulopiformes) on viuhkaeväisiin kuuluva kalalahko. Lahkon lajeja tavataan kaikista lämpimistä ja lauhkeista valtameristä niin matalista kuin syvistäkin vesistä.

## Taksonomia ja tyypillisiä piirteitä
Varhaisimmat auloppikaloihin kuuvien lajien fossiilit on ajoitettu myöhäiselle liitukaudelle. Nykyään elävät lajit jaetaan 16 heimoon ja 236 lajiin. Ne ovat läheistä sukua valokaloille (Myctophiformes) ja luetaan toisinaan kuuluvaksi samaan lahkoon. Kooltaan lahkon kalat jäävät yleensä noin 30&nbsp;cm pitkäksi, mutta eräät liskokalalajit voivat saavuttaa jopa 2 metrin pituuden. Tyypillisiä piirteitä ovat pitkänomainen ruumiinmuoto, suuret hampaat, rasvaevä ja uimarakon puuttuminen. Auloppikalojen ainutlaatuinen piirre viuhkaeväisissä kaloissa on niiden kiduskannen luiden rakenne. Erikoistuneet silmät ovat muun muassa teleskooppikalojen (Giganturidae), sapelileukojen (Evermannellidae), helmisilmien (Scopelarchidae) ja levysilmien (Ipnopidae) heimoissa. Monet auloppikaloihin kuuluvien heimojen lajit ovat hermafrodiitteja ja niillä on sekä koiraiden että naaraiden sukuelimet.

## Levinneisyys ja elintavat
Auloppikaloihin kuuluvia lajeja tavataan kaikista valtameristä. Niitä tavataan niin matalista vesistä läheltä rannikkoa kuin valtameren syvästeistäkin. Kaikki auloppikalat ovat petokaloja.

## Lähteet
Dominique Bulamatari

**Dominique Bulamatari** (4. kesäkuuta 1955 Kinshasa – 26. elokuuta 2024) oli kinshasankongolainen roomalaiskatolinen piispa. Hänet vihki papiksi Kinshasan arkkihiippakuntaan Joseph-Albert Malula 20. huhtikuuta 1980. Hänet nimitettiin Kinshasan vihkipiispaksi sekä Elephantaris in Mauretanian titulaaripiispaksi 29. lokakuuta 1999, ja piispaksi vihkiminen seurasi 30. tammikuuta 2000. Pääkonsekraattorina toimi Frédéric Etsou-Nzabi-Bamungwabi, jota avustivat Francisco-Javier Lozano ja Eugène Moke Motsüri.

Bulamatari sai 14. marraskuuta 2009 nimityksen Molegben piispaksi.

## Lähteet
Luuvartim Boja

**Luuvartim Boja** oli lauluyhtye Raumalta.

## Kokoonpano
* Jouko Rajahalme
* Heikki Kiviluoto
* Jukka Lehtonen
* Tauno Koskela
* Erkki Helkelä

## Diskografia
* Luanikast reissu - Raumlaissi veisui ja värsyi, (1974)
* Priki efrosiina, (1978)
## Lähteet

## Aiheesta muualla
*
Porin kuninkaankartano

**Porin kuninkaankartano** oli 1500–1600-luvuilla Porissa sijainnut kuninkaankartano. Se oli Kokemäenkartanon linnaläänin hallintopaikka vuosina 1558–1634. Kartanon rakennukset hävisivät 1700-luvulla.

## Perustaminen ja sijainti
Kokemäenkartanon linnaläänin ensimmäinen hallintopaikka oli Kokemäenkartano, joka rakennettiin Kokemäellä jo 1300-luvun alkupuolella. Sieltä hallinto siirrettiin ensin 1549 Ulvilan kuninkaankartanoon ja sitten Poriin, kun kaupunki perustettiin vuonna 1558.

Kuninkaankartano sijaitsi Porin silloisen kaupunkialueen ulkopuolella paikassa, jossa nykyään on vuonna 1863 rakennettu Keski-Porin kirkko puistoineen sekä Linnansillan eteläpää. 

## Kartanon rakentaminen
Suuri osa kartanon rakennuksista oli vajaan 10 kilometrin päästä siirrettyjä vanhoja Ulvilan kuninkaankartanon hirsirakennuksia. Niitä oli yhteensä lähes kaksikymmentä. Päärakennus valmistui paikallisten talonpoikien päivätyönä sekä palkattujen kirvesmiesten rakentamana vuosina 1558–1559. Työmaa oli ajan oloihin nähden valtava, sillä talonpoikia oli rakentajina noin 500 ja kirvesmiehiä 50. Lisäksi paikalla oli tiilenlyöjiä sekä kymmenen muuraria. 

Ristin muotoiseen pitkään päärakennukseen muurattiin yhteensä neljä kellaria sekä 14 savupiippua, jotka olivat 1500-luvun Suomessa harvinaisia. Tavalliset kaupunkilaiset asuivat tuolloin yleensä piiputtomissa savupirteissä. Päärakennukseen hankittiin myös ikkunalaseja, jotka tuotiin paikalle Danzigista. Kartanon ylellisen ulkomuodon takia kaupunkilaiset alkoivat nimittää sitä linnaksi. Porin perustaneen Juhana-herttuan aikomuksena oli laajentaa kuninkaankartano oikeaksi kivilinnaksi, joka olisi rakennettu hieman kartanon länsipuolelle, nykyisen Hallituskadun ja Antinkadun risteyksen kohdalle. Talonpoikia määrättiin kuljettamaan paikalle kiviä eri puolilta Satakuntaa, mutta linna jäi lopulta rakentamatta. 

## Linnaläänin lakkauttamisen jälkeen
Porin kuninkaankartano toimi Kokemäenkartanon linnaläänin hallintopaikkana vuoteen 1634 saakka, kunnes linnalääni lakkautettiin ja perustettiin uusi Turun ja Porin lääni. Uusi kukoistuskausi koitti kuitenkin joitakin vuosia myöhemmin, kun kartano vuosina 1651–1663 kuului Porin kreivikunnalle. Kuninkaankartanon lopullinen rappioituminen alkoi vuonna 1680 tapahtuneen kreivikunnan lopettamisen myötä. 

Kartanon rakennuksia oli merkittynä vielä vuonna 1734 L.V. Ekmanin piirtämässä kaupunkikartassa, mutta vuoden 1799 Isaac Tillbergin kartasta näkyy, että kaupunkialue oli jo laajentunut kuninkaankartanon maille ja sen rakennukset hävinneet. Kivilinnan rakentamiseen tarkoitettuja kiviä oli Linnanmäeksi nimetyllä paikalla vielä 1800-luvun alussa, mutta ne käytettiin myöhemmin muihin rakennushankkeisiin. 

Kuninkaankartanon pienoismalli on nykyään nähtävissä Satakunnan Museon perusnäyttelyssä.

## Lähteet
Sarezin maanjäristys

**Sarezin maanjäristys** tuhosi pienen kylän Tadžikistanissa 18. helmikuuta 1911. Se sai liikkeelle valtavan maanvyöryn, joka peitti alleen lähikylän ja patosi Bartangjoen, joka muodosti Sarez-järven jossa on noin 17,5 kuutiokilometriä vettä.

## Lähteet
Risto Tuomi (laulaja)

**Risto Tuomi** on suomalainen laulaja, joka teki yhden pitkäsoiton Fazer Finnlevy -levymerkille.

## Diskografia
* Sinun jälkeesi (1989)

## Lähteet

## Aiheesta muualla
*
Risto Tuomi

**Risto Tuomi** (s. 21. elokuuta 1960) on suomalainen jääkiekkoilija, pelipaikaltaan puolustaja.

## Ura
Tuomi pelasi SM-liigassa kymmenen kautta Porin Ässien joukkueessa vuosina 1978–1991. Kaudet 1981–1983 hän pelasi Ruotsissa, ensin Timrä IK:ssa ja sitten Västra Frölunda IF:ssä.

Tuomi pelasi SM-liigan runkosarjassa 329 ottelua, joista yhden olympiajoukkuetta edustaen kaudella 1983–1984. Hän teki 45 maalia ja sai 96 syöttöpistettä sekä istui jäähyllä 96 minuuttia. Pudotuspelejä hän pelasi SM-liigassa 34, joissa hän teki kolme maalia ja sai kolme syöttöpistettä. Ruotsin pääsarjassa Elitserienissä Tuomi pelasi 58 runkosarjaottelua, joissa hän keräsi tehopisteet 7 + 15 = 22 (8 jäähyminuuttia).

Tuomi toimi Ässien A-juniorien apuvalmentajana vuosina 2011–2014.

## Tilastot

## Lähteet
* 
* 
*
Guineansukasnokka

**Guineansukasnokka** (*Bleda canicapillus*) on bulbulien heimoon kuuluva varpuslintu.

## Levinneisyys
Guineansukasnokkaa tavataan Länsi-Afrikassa. Sen on kuvattu olevan yleinen, ja sen kannankehitys on vakaa. Liberian kannaksi arvioidaan 240&nbsp;000 yksilöä. Laji on luokiteltu elinvoimaiseksi.

## Lähteet
Galeyan kieli

**Galeya** eli **garea** on malaijilais-polynesialainen kieli, jota puhutaan D’Entrecasteaux’nsaarilla Papua-Uudessa-Guineassa. Kielen käyttö on voimakasta, ja sitä puhuvat kaikenikäiset. Vain 30% kielen puhujista on yksikielisiä; useimmat puhuvat myös dobun kieltä.

Galeyan kielessä esiintyy sekä erillisiä pronomineja että muille Oseanian kielille tyypillisiä pronominaalisia liitepartikkeleita tai kongruenssia ilmaisevia affikseja.

## Lähteet
Hurrikaani Beulah

**Hurrikaani Beulah** oli vuoden 1967 Atlantin hurrikaanikauden toinen trooppinen myrsky. Se kehittyi trooppiseksi matalapaineeksi Vähä-Antillien lähellä, voimistui trooppiseksi myrskyksi Karibianmerellä 7. syyskuuta ja jatkoi matkaansa länteen saavuttaen hirmumyrskyn voiman 8. syyskuuta. Se heikkeni Karibiaa ylittäessään mutta voimistui Meksikonlahdella uudelleen hirmumyrskyksi. Se tuotti peräti 146 tornadoa, enemmän kuin mikään muu trooppinen hirmumyrsky Yhdysvalloissa.

## Lähteet
Sukasnokka

**Sukasnokka** (*Bleda syndactylus*) on bulbulien heimoon kuuluva varpuslintu.

## Levinneisyys
Sukasnokkaa tavataan laajalla alueella Afrikassa. Lännessä sen levinneisyysalue ulottuu Sierra Leoneen, idässä Keniaan ja etelässä Angolaan ja Sambiaan. Lajin on kuvattu olevan salamyhkäinen, ja sen yksilömäärät on ehkä aliarvioitu. Sukasnokka on luokiteltu elinvoimaiseksi.

## Lähteet
Luettelo Viipurin oppikouluista

Tämä on '''Viipurissa''' **toimineiden [[oppikoulu]]jen nimiä sisältävä luettelo**. Oppilaitoksen nimi tai nimen kirjoitusasu on voinut vaihdella eri aikoina.
* Wiipurin suomalainen klassillinen lyseo
* Viipurin klassillinen lyseo
* Viipurin suomalainen lyseo
* Viipurin suomalainen reaalilyseo
* Viipurin kaksoislyseo
* Viipurin kaksoisyhteislyseo (Helsinkiin siirrettynä, myöhemmin nimillä Helsingin kaksoisyhteislyseo, Hykkylän lukio, Hykkylän koulu sekä Käpylän yläaste ja lukio)
* Viipurin realikoulu (myöhemmin Viipurin Realikoulu, Maanviljelys- ja Kauppalyseo, nykyään Helsingissä nimellä Maunulan yhteiskoulu ja Helsingin matematiikkalukio)
* Viipurin uusi yhteiskoulu, Helsinkiin muutettuaan Karjalan yhteiskoulu
;Varhaisempi koulu
* Viipurin lukio, vuonna 1641 perustettu lukio, joka 1723 siirrettiin Porvooseen.

## Lähteet
Keltasukasnokka

**Keltasukasnokka** (*Bleda eximius*) on bulbulien heimoon kuuluva varpuslintu.

## Levinneisyys
Keltasukasnokkaa tavataan Norsunluurannikolla, Ghanassa, Guineassa, Liberiassa ja Sierra Leonessa. Se on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi. Vuonna 2008 laji luokiteltiin vaarantuneeksi, mutta tutkimusten mukaan keltasukasnokka ei ole niin altis elinympäristömuutoksille kuin ennen luultiin, joten sen uhanalaisuusluokka laskettiin silmälläpidettäväksi uusimmassa uhanalaisuusarvioinnissa.

## Lähteet
Ohjassukasnokka

**Ohjassukasnokka** (*Bleda notatus*) on bulbulien heimoon kuuluva varpuslintu. Sitä pidetään joskus keltasukasnokan (*Bleda eximius*) alalajina.

## Levinneisyys
Ohjassukasnollaa tavataan Afrikan keskiosissa. Luoteessa sen levinneisyysalue ulottuu Kameruniin ja Nigerian kaakkoisosiin, idässä Ugandaan ja Tansanian luoteisosiin ja lounaassa Angolan luoteisosiin. Sen on kuvattu olevan yleinen, ja sen kannankehitys on vakaa. Ohjassukasnokka on luokiteltu elinvoimaiseksi.

## Lähteet
Hurrikaani Bret

**Hurrikaani Bret** oli vuoden 1999 Atlantin hurrikaanikauden toinen trooppinen myrsky. Sen kehitys alkoi pienestä säähäiriöstä Afrikan länsirannikolla. Se voimistui 4. luokan hurrikaaniksi lähestyessään Texasin rannikkoa. Bret oli ensimmäinen Texasiin iskenyt hurrikaani kymmeneen vuoteen.

## Jälkihoito
Amerikan Punaisella Ristillä oli hätämajoituksessa 10&nbsp;000 henkeä. Myrskyn vaikutusalueilla tuhoja korjaamassa oli ainakin 712 liittovaltion työntekijää, muun muassa FEMA:n kenttähenkilöstöä. Kansalliskaartin joukkoja oli avustustehtävissä 564 henkeä.

## Lähteet
Hurrikaani Claudette

**Hurrikaani Claudette** oli vuoden 2003 Atlantin hurrikaanikauden kolmas trooppinen myrsky. Se aiheutti jo kehittyessään vahinkoja Saint Lucialla. Se voimistui hurrikaaniksi 10. heinäkuuta, heikkeni, muutti suuntaansa ja voimistui uudelleen 15. heinäkuuta.  Se iski Port O'Connorin satamakaupunkiin Texasissa ja jatkoi siitä länteen pitkin Meksikon ja Texasin rajaa, kunnes hiipui 17. heinäkuuta.

## Lähteet